Rokycany
Rokycany (saksa keeles Rokitzan) on linn Tšehhis Plzeňi maakonnas, Rokycany ringkonna halduskeskus. Rokycany asub Plzeňist ligikaudu 16 km idas. Rokycany asub merepinnast 362 meetri kõrgusel. Rokycanyt on esmamainitud 1110. aastal. Linnaõigused sai Rokycany 1406. aastal ja kuningalinna staatuse 1584. aastal. Kolmekümneaastase sõja ajal sai linn rängalt kannatada, kuid ehitati uuesti üles. 1757. aastal ja 1784. aastal laastasid linna suured tulekahjud. 19. sajandi teisel poolel algas Rokycanys tööstuse kiire areng. Raudteeühenduse sai Rokycany 1862. aastal. Rokycany vanalinn on alates 1992. aasta septembrist ajalooline linnakaitseala.